Wilhelm Wöste

Wilhelm Wöste (født 3. oktober 1911 i Löningen i Oldensburgske Münsterland i keiserriket Tyskland, død 15. september 1993 i Münster i Tyskland) var en katolsk teolog, hjelpebiskop i Münster, lobbyist og representant for sosialt orientert katolisisme.


== Liv og virke ==


=== Bakgrunn ===
Wilhelm Wöste kom fra en bondefamilie i Oldenburger Münsterland. Etter eksamen fra Clemens-August-Gymnasium i Cloppenburg i 1931, studerte han teologi i Münster og Freiburg.


=== Prest ===
Den 19. desember 1936 ble Wöste ordinert til prest i katedralen i Münster. Som Wehrmacht-prest og som militærsykehus- og standortsprest i Rennes (Frankrike) ledet han kapitulasjonsforhandlinger med amerikanerne for den 416. infanteridivisjon, som han tilhørte.
Fra 1950 til 1969 var Wöste president for KAB i Münster og Köln.
Fra 1969 representerte Wöste katolske interesser for den vesttyske føderale regjering som leder av kommissariatet for de tyske biskoper i Bonn.


=== Hjelpebiskop i Münster ===
Han ble utnevnt av pave Paul VI den 6. november 1976 til hjelpebiskop i Münster og titulærbiskop av Thignica. Han ble ordinert til biskop den 9. januar 1977 av biskopen av Münster, Heinrich Tenhumberg; medkonsekratorer var Münster-hjelpebiskopene Laurenz Böggering og Max Georg Freiherr von Twickel. I den tyske bispekonferanse ble Wöste formann for asylarbeidsgruppen, og selv etter at han gikk av med pensjon, aksjonerte han for integrering av asylsøkere.
Den 20. desember 1986 innvilget pave Johannes Paul II biskop Wöstes aldersbetingede avskjedssøknad.


== Litteratur ==
Günther Mees: Wilhelm Wöste. Ein Mann für jede Gegenwart. I: Günter Mees: Menschen mit Profil. Wegbereiter für die Gegenwart aus dem Bistum Münster. Butzon und Bercker, Kevelaer 1990, ISBN 3-7666-9703-X, s. 33–41.
Ruprecht van de Weyer: Wilhelm Wöste. I: Siegfried Koß, Wolfgang Löhr (utg.): Biographisches Lexikon des KV. 5. Teil (= Revocatio historiae. Band 6). SH-Verlag, Schernfeld 1998, ISBN 3-89498-055-9, s. 129ff.
(de) Florian Ganslmeier: «Wilhelm Wöste» i Biographisch-Bibliographisches Kirchenlexikon (BBKL). Bind 25, Nordhausen 2005, ISBN 3-88309-332-7, sp. 1543–1547.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Erkebiskop Cesare Orsenigo (1873-1946) *1922
Kardinal Josef Frings (1887-1978) *1942
Biskop  Michael Keller (1896-1961) *1947
Biskop Heinrich Tenhumberg (1915-1979) *1958
Biskop Wilhelm Wöste (1911-1993) *1977


== Referanser ==